แรงซื้อหุ้นใหญ่หนุน SET รีบาวด์ 12 จุด รับปัจจัยบวกนอก – ในปท.
แรงซื้อหุ้นใหญ่หนุน SET รีบาวด์ 12 จุด รับปัจจัยบวกนอก - ในปท. หลังตัวเลขการจ้างงานนอกภาคเกษตรเดือน พ.ค. สหรัฐฯเพิ่มขึ้นต่ำกว่าคาดที่ ขณะที่ในประเทศเริ่มทยอยฉีดวัคซีน COVID เป็นวงกว้างหนุนบรรยากาศการลงทุนโดยรวมให้เป็นบวก
7 มิ.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.02 น. อยู่ที่ 1,623.09 จุด บวก 11.56 จุด หรือ 0.72% สูงสุดที่ 1,623.33 จุด ต่ำสุดที่ 1,618.17 จุด มูลค่าการซื้อขาย 5.03 พันล้านบาท
ด้าน บล.ฟินันเซีย ไซรัส มอง SET จะแกว่งตัว Sideways Up หลังตัวเลขการจ้างงานนอกภาคเกษตรเดือน พ.ค. สหรัฐฯเพิ่มขึ้น 5.6 แสนต่ำแหน่ง ต่ำกว่าคาดที่ 6.5 แสนตำแหน่ง ซึ่งตลาดประเมินว่าแข็งแกร่งพอสำหรับการเติบโตของเศรษฐกิจระยะยาว แต่อ่อนแอพอที่จะทำให้ FED ไม่รีบลดขนาด QE ลงในเร็วๆ นี้ ส่วนปัจจัยในประเทศวันนี้จะเริ่มทยอยฉีดวัคซีน COVID-19 เป็นวงกว้างหนุนบรรยากาศการลงทุนโดยรวมให้เป็นบวกโดยเฉพาะ Theme เปิดเมืองและเปิดประเทศ ยังแนะนำให้ “ถือลงทุน” ต่อเนื่องรับการฟื้นตัวของเศรษฐกิจในช่วงครึ่งหลังของปี 2564
ขณะที่ บล.กรุงศรี คาด SET ดีดตัวขึ้น 1,620 – 1,625 จุด ตามแรงหนุนคาดการณ์เศรษฐกิจไทยจะฟื้นตัวขึ้นหลังเดินหน้าฉีดวัคซีน Covid-19 อย่างทั่วถึง ประกอบกับราคาน้ำมันดิบที่ทรงตัวระดับสูงหลังสต็อกน้ำมันดิบลดลงและคาดการณ์ Demand ที่เพิ่มขึ้น อย่างไรก็ตามความกังวลภาวะเงินเฟ้อที่เร่งตัวขึ้นรวมถึงทิศทาง Fund flow ที่ยังคงผันผวนจะกดดันต่อดัชนี